आरओबी पर गरमाई सियासत, दुकानदारों ने सांसद को बुलाया, भाजपा पार्षद भी विरोध में
कच्चाबेरी रोड पर जाम की समस्या से निपटने के लिए प्रस्तावित रेलवे ओवरब्रिज राजनीति का केंद्र बन गया है। भाजपा सरकार में आरओबी बनाने की तैयारियां जोर-शोर से शुरू हो गई हैं तो व्यापारी एक बार फिर इसके विरोध में खड़े हुए हैं। इसी कड़ी में कच्चा बेरी रोड के व्यापारियों आस-पास की कॉलोनियों के लोगों ने शुक्रवार को कांग्रेस सांसद दीपेंद्र हुड्डा को बुलाकर अपनी समस्या बताई।
उन्होंने साफ कहा कि आरओबी बन जाने से उनका काम-धंधा चौपट हो जाएगा। ग्राहक ऊपर से ही चले जाएंगे, उनकी दुकानों पर कोई नहीं चढ़ेगा। वे किसी भी कीमत पर आरओबी नहीं बनने देंगे। सांसद ने व्यापारियों को भरोसा दिलाया कि वह उनकी समस्याओं के निदान के लिए पुरजोर आवाज उठाएंगे। इस दौरान भाजपा के पार्षद अजय जैन टाटू भी व्यापारियों की मांग के समर्थन में सांसद दीपेंद्र से मिले।
कच्चा बेरी रोड के 400 दुकानदारों के अलावा दशमेरा नगर, कृष्णा कॉलोनी, गुरुचरणपुरा के लोगों ने अपने आरओबी के मुद्दे पर सांसद दीपेंद्र हुड्डा को आमंत्रित किया।
दुकानदारों ने कहा कि हुड्डा सरकार में कच्चा बेरी रोड स्थित रेलवे क्रासिंग पर रेलवे ओवरब्रिज बनाने की सोची थी, लेकिन व्यापारियों के विरोध के मद्देनजर इस फाइल को क्लोज कर दिया गया। लोगों ने कहा कि अब भाजपा सरकार में फिर से रेलवे ओवरब्रिज बनाने की प्रक्रिया शुरू हो गई है। इसके मद्देनजर सर्वे भी हो चुका है। श्रीराम, संदीप, राजकुमार, डॉ. धर्मपाल मुद्गिल, पंकज, दिनेश, रामप्रकाश, विनोद, रवि, विक्की, विक्रम आदि ने कहा कि आरओबी बनने से उनका व्यापार ठप हो जाएगा, लिहाजा उन्हें इसकी कोई जरूरत नहीं है। व्यापारी जिस वक्त कांग्रेस सांसद से आरओबी के विरोध में अपनी गुहार लगा रहे थे, उसी दौरान भाजपा पार्षद अजय जैन टाटू भी सांसद से मिलने पहुंचे। उन्होंने व्यापारियों की मांग का समर्थन करते हुए रेलवे ओवरब्रिज की कोई आवश्यकता होने की बात कही।
~100 करोड़अनुमानित लागत
70-80फुटहोगी दो पिलर के बीच की दूरी
6मीटरहोगी निचली सड़क से ऊंचाई, 7 मीटर चौड़ा होगा एलिवेटेड रोड
1.8किलोमीटरबनेगा एलिवेटेड रोड
व्यापारियों के बुलाने पर गया, मंच पर नहीं चढ़ा
व्यापारियोंने सांसद दीपेंद्र के सामने अपनी समस्याएं रखी थीं। व्यापारियों के बुलाने पर वार्ड का पार्षद होने के नाते मैं सांसद से मिला और व्यापारियों की मांग का समर्थन किया। इस रोड पर ओवरब्रिज की जरूरत नहीं है। यही बात मैंने सांसद से की। इसके अलावा तो मैं मंच पर गया, कार्यक्रम में शामिल हुआ और किसी और टॉपिक पर बात की। सिर्फ दफ्तर के अंदर सांसद से मुलाकात की। -अजय जैन टाटू, भाजपा पार्षद
प्रभावितों को दिलाएंगे जमीन : विधायक
विधायकमनीष ग्रोवर ने एलिवेटेड रोड के प्लान पर दावा किया था कि इस प्लान के तहत कम से कम दुकानदार प्रभावित होगा। जो ज्यादा प्रभावित होगा, उसे अलग से जमीन दिलाई जाएगी।
अग्रसेन चौक का बोर्ड बदलने का विरोध
सांसददीपेंद्र ने रेलवे स्टेशन के निकट रेलवे टिकट काउंटर का उद्घाटन भी किया। लोगों ने अग्रसेन चौक का बोर्ड बदले जाने की शिकायत की तो सांसद ने बाढ़सा प्रकरण की याद दिलाते हुए कहा कि बोर्ड बदलने की सरकार की आदत है। बाढ़सा राष्ट्रीय कैंसर संस्थान का निमंत्रण रद्द किए जाने के पीछे का कारण बताते हुए दीपेंद्र ने कहा कि सरकार जनभावना से डर गई।
400 दुकानदारों ने कहा-
{आरओबीबनने से उनका धंधा हो जाएगा चौपट
{अब एलिवेटेड रोड से कच्चा बेरी रोड के आरओबी को जोड़ने का है प्रस्ताव
रोहतक. रेलवेओवरब्रिज का व्यापारियों के साथ सांसद के सामने विरोध कर रहे भाजपा पार्षद अजय जैन टाटू।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva awa_Deva